Diari Oficial de la Generalitat Valenciana


Sumari del DOGV 5832, del 21-08-2008 (2008/8485)

Assumpte civil 000354/2008. Notificació de la interlocutòria definitiva a Hannan Bouferran.
-------------------------------------------------------------------------------------------

### Dades del document

Número de DOGV
:   5832

Data del DOGV
:   21-08-2008

Secció del DOGV
:   IV. ADMINISTRACIÓ DE JUSTÍCIA

Número del document
:   2008/8485


Data del document
:   27-06-2008

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Descriptors 

:   * sistema judicial

Assumpte civil 000354/2008. Notificació de la interlocutòria definitiva a Hannan Bouferran. [2008/8485]  
En el judici referenciat, s'ha dictat la resolució que té el text literal següent:  
«Interlocutòria número 287/2008  
Jutge que la dicta: José Luis Conde-Pumpido García.  
Lloc: Castelló de la Plana  
Data: 27 de juny de 2008  
Antecedents de fet  
Primer. En data 13 de març de 2008, la lletrada habilitada de la Generalitat Valenciana, en representació de l'entitat pública a la qual es referixen els articles 172, 173 i 176.2 del Codi Civil d'acord amb la redacció donada per la Llei Orgànica 1/1996, de 15 de gener, de Protecció al Menor i disposició addicional primera de la Llei 21/1987, d'11 de novembre, va presentar sol·licitud de proposta prèvia d'adopció del menor d'edat fill d'Hanan Bouferran.  
Segon. Admesa a tràmit la sol·licitud es va registrar amb el número 354/2008 i a este prestaren el seu consentiment els adoptants, va ser oïda la mare biològica (a la qual es va citar per edictes sense que compareguera a la crida judicial).  
Tercer. El ministeri fiscal va informar en el sentit de considerar procedent l'adopció del menor d'edat per ser el més adequat a l'interés d'este, segons informe de data 26 de juny de 2008.  
Fonaments jurídics  
Únic. L'article 175 del Codi Civil exigix per a l'adopció que l'adoptant siga major de vint-i-cinc anys i que tinga, almenys, catorze anys més que l'adoptand, requerint que este siga menor d'edat no emancipat. L'article 176 determina que per a iniciar l'expedient d'adopció és necessària la proposta prèvia de l'entitat pública a favor de l'adoptant o adoptants que esta entitat haja declarat idonis per a l'exercici de la pàtria potestat. El Codi Civil en l'article 177 manifesta que: «s'haurà de consentir l'adopció, en presència del jutge, l'adoptant o adoptants», i es preceptua així mateix que hauran d'assentir a l'adopció en la forma establida en la Llei d'Enjudiciament Civil: 2.º «Els pares de l'adoptand que no es trobara emancipat a menys que estigueren privats de la pàtria potestat per sentència ferma o incursos en causa legal per a tal privació». Conforme a l'article 177.3 del Codi Civil hauran de ser simplement oïts pel jutge: 1.° els pares que no hagen sigut privats de la pàtria potestat, quan el seu assentiment no siga necessari per a l'adopció». L'article 1825 de la Llei d'Enjudiciament Civil de 1881, vigent conforme al que establix la disposició derogatòria única de la Llei d'Enjudiciament Civil de 7 de gener de 2000, estableix que totes estes actuacions es practicaran amb intervenció del ministeri fiscal, que haurà d'emetre el corresponent informe. L'article 108 del Codi Civil determina que «la filiació matrimonial i la no matrimonial, així com l'adoptiva, produïxen estos efectes, conforme a les disposicions d'este Codi»; i és, d'acord amb el que disposa l'article 109 del mateix cos legal, que la filiació determina els cognoms conforme al que es disposa en la llei.  
En este cas concorren tots els requisits abans exposats, ja que tal i com es desprén de les partides de naixement aportades, tant els adoptants com l'adoptand tenen les edats requerides per la llei. S'han observat també els tràmits exigits, havent consentit l'adopció els adoptants mitjançant compareixences de data 18 d'abril de 2008, havent-se oït a la mare biològica. El ministeri fiscal va informar favorablement sobre la procedència de l'adopció tal i com consta documentat en la causa. Per tot això s'ha de constituir l'adopció en els terminis interessats, amb les conseqüències inherents a esta constitució, i es guardarà la necessària reserva sobre la identitat dels adoptants, a fi d'evitar que la família d'origen tinga coneixement de la identitat dels nous pares adoptius.  
Part dispositiva  
En atenció al que s'ha exposat, José Luis Conde-Pumpido García, magistrat jutge de Primera Instància número 7 de Castelló de la Plana,  
Acorde: l'adopció del menor d'edat, fill d'Hanan Bouferran (nascut a Castelló de la Plana, en data 1 de març de 2003 i inscrit en el Registre Civil d'esta població, en la secció I, al tom 647, pàgina 361), en favor del matrimoni proposat pel Consell d'Adopció de Menors (expedient número 15/2002), tot això en interés del menor.  
Determineu els cognoms del menor en la forma legalment establida.  
Una vegada siga ferma esta resolució notifiqueu mitjançant exhort a l'encarregat del Registre Civil de Castelló de la Plana a fi que procedisca a la inscripció de l'adopció al marge de la inscripció de naixement de l'adoptat, i després d'això s'arxivarà este expedient.  
Notifiqueu esta resolució al promotor de l'expedient, a la mare biològica i al ministeri fiscal, i feu-los saber que contra esta es pot interposar recurs d'apel·lació en el termini de cinc dies.  
Per a la notificació a la mare biològica, Hanan Bouferran, publiqueu edictes en el tauler d'anuncis d'este Jutjat i en el Diari Oficial de la Comunitat Valenciana.  
Uniu esta resolució al llibre d'actuacions definitives d'este Jutjat, i deixeu testimoniança en les actuacions.  
Esta és la meua interlocutòria, que pronuncie, mane i firme».  
En atenció al desconeixement de l'actual domicili o residència de la mare biològica, Hanan Bouferran, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha acordat la publicació d'este edicte en el Diari Oficial de la Comunitat Valenciana per a dur a efecte la diligència de notificació de la interlocutòria dictada en les actuacions.  
Castelló de la Plana, 27 de juny de 2008.- La secretària judicial: Eva María Murciano Vicente.